Here is a page extracted from Wikipedia that may contain CSS, HTML, and a lot of unformatted text.

Title: Sibila de Fortià
Content: Sibila de Fortià (Fortià, 1350 - †Barcelona 1406) estió reina consorte d'a Corona d'Aragón (1377-1387). Yera filla de Berenguer de Fortià y de Francesca de Vilamarí.

En 1371 se casó con Arnau de Foces, noble aragonés, que morió en 1374 dixando-la viuda.

En 1377 se casó con o rei Pero IV d'Aragón, con qui ya teneba una filla, la infanta Isabel, convirtiendo-se asinas en a cuatrena esposa d'o monarca aragonés.

Dimpués d'a voda, Pero se rodió de nobles ampurdaneses y de familiars de Sibila. Con a muerte d'o rei en 1387 Sibila se refuchió en o castiello de Sant Martí Sarroca, ya que temeba una venganza d'os suyos fillastros.

O nuevo rei, Chuan I d'Aragón, la recluyió mientres un tiempo en o castiello de Montcada. A la fin, Sibila se tresladó ta Barcelona, ciudat a on que morió en 1406.

Consorts de monarcas d'Aragón
1350 (naixencias)
1406 (muertes)